CELEX: 32013R0102
Language: mt
Date: 2013-02-04 00:00:00
Title: Regolament ta’ Implimentazzjoni tal-Kummissjoni (UE) Nru 102/2013 tal- 4 ta’ Frar 2013 li jemenda r-Regolament (UE) Nru 206/2010 fir-rigward tal-annotazzjoni għall-Istati Uniti fil-lista ta’ pajjiżi terzi, territorji jew partijiet minnhom awtorizzati għall-introduzzjoni ta’ annimali ungulati ħajjin fl-Unjoni, il-mudell taċ-ċertifikat veterinarju “POR-X” u l-protokolli għall-ittestjar għall-istomatite vesikulari  Test b’relevanza għaż-ŻEE

5.2.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 34/4
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 102/2013
      tal-4 ta’ Frar 2013
      li jemenda r-Regolament (UE) Nru 206/2010 fir-rigward tal-annotazzjoni għall-Istati Uniti fil-lista ta’ pajjiżi terzi, territorji jew partijiet minnhom awtorizzati għall-introduzzjoni ta’ annimali ungulati ħajjin fl-Unjoni, il-mudell taċ-ċertifikat veterinarju “POR-X” u l-protokolli għall-ittestjar għall-istomatite vesikulari
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2004/68/KE tas-26 ta’ April 2004 li tistabbilixxi r-regoli tas-saħħa tal-annimali għall-importazzjoni lejn u t-tranżitu matul il-Komunità għal ċerti annimali ungulati ħajjin, u temenda d-Direttivi 90/426/KEE u 92/65/LEE u tħassar id-Direttiva 72/462/KEE (1), u b’mod partikolari l-ewwel u t-tieni subparagrafi tal-Artikolu 3(1), l-ewwel subpragrafu tal-Artikolu 6(1), l-Artikolu 7(e), l-Artikolu 9(d), u l-Artikolu 13(1)(e) tagħha,
      Billi:
      
                  (1)
               
               
                  Id-Direttiva 2004/68/KE tistabbilixxi r-regoli tas-saħħa tal-annimali għall-importazzjoni lejn u t-tranżitu fl-Unjoni ta’ ċerti annimali ungulati ħajjin. Hija tistipula li dispożizzjonijiet speċifiċi, inklużi mudelli ta’ ċertifikati veterinarji, jistgħu jiġu stabbiliti għall-importazzjoni fl-Unjoni ta’ annimali ungulati ħajjin tal-ispeċi elenkati fl-Anness I tiegħu minn pajjiżi terzi awtorizzati.
               
            
                  (2)
               
               
                  Ir-Regolament tal-Kummissjoni (UE) Nru 206/2010 tat-12 ta’ Marzu 2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja (2) jistipula, fost l-oħrajn, ir-rekwiżiti ta’ ċertifikazzjoni veterinarji għall-introduzzjoni fl-Unjoni ta’ ċerti kunsinni ta’ annimali bid-difer mifruq ħajjin tal-ispeċi elenkati fl-Anness I tad-Direttiva 2004/68/KE. L-Anness I tar-Regolament (UE) Nru 206/2010 jistabbilixxi lista ta’ pajjiżi terzi, territorji jew partijiet minnhom, li minnhom jistgħu jiġu introdotti dawk il-kunsinni fl-Unjoni. Dan jipprovdi wkoll mudelli taċ-ċertifikati veterinarji li jakkumpanjaw dawk il-kunsinni.
               
            
                  (3)
               
               
                  Bħalissa, l-ungulati jistgħu jiġu importati biss fl-Unjoni minn pajjiżi terzi jew fil-każ ta’ partijiet reġjonalizzati ta’ pajjiżi terzi, li huma ħielsa mill-istomatite vesikulari għal mill-inqas sitt xhur qabel id-dispaċċ tal-annimali.
               
            
                  (4)
               
               
                  L-Istati Uniti talbu li jkunu awtorizzati għal importazzjonijiet fl-Unjoni ta’ ħnieżer ħajjin għat-tgħammir u l-produzzjoni.
               
            
                  (5)
               
               
                  Tifqigħat tal-istomatite vesikulari ġew notifikati mill-Istati Uniti. Madankollu, dawn it-tifqigħat huma sporadiċi u limitati għal ċerti żoni. Ir-riskju tal-introduzzjoni fl-Unjoni tal-istomatite vesikulari permezz tal-importazzjoni ta’ ħnieżer ħajjin minn dak il-pajjiż terz huwa negliġibbli, jekk il-miżuri ta’ bijosigurtà li huma deskritti fil-Kapitolu 8.15.6. tal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE) jiġu applikati, li jinkludu l-kwarantina tal-ħnieżer matul iż-żmien ta’ residenza ta’ qabel l-esportazzjoni fi stabbilimenti ħielsa mill-marda, il-protezzjoni ta’ vettur matul il-kwarantina ta’ qabel l-esportazzjoni u t-trasport għall-post tat-tagħbija u l-ittestjar tal-annimali kollha li jiġu esportati.
               
            
                  (6)
               
               
                  Il-Parti 1 tal-Anness I tar-Regolament (UE) Nru 206/2010 għandha għalhekk tiġi emendata biex iżżid l-Istati Uniti mal-lista ta’ pajjiżi terzi, territorji jew partijiet minnhom minn fejn kunsinni ta’ annimali ungulati ħajjin jistgħu jiġu introdotti fl-Unjoni li jindikaw il-garanziji xierqa fir-rigward tal-ittestjar għall-istomatite vesikulari. L-implimentazzjoni ta’ dawk il-garanziji għandhom jiġu kkonfermati fiċ-ċertifikat veterinarju għall-ħnieżer ħajjin għat-tgħammir u l-produzzjoni li jakkumpanja l-annimali fiż-żmien tal-introduzzjoni fl-Unjoni.
               
            
                  (7)
               
               
                  Iċ-ċertifikat veterinarju mudell għall-importazzjoni ta’ annimali porċini domestiċi ħajjin, “POR-X”, stipulat fil-Parti 2 tal-Anness I tar-Regolament (UE) Nru 206/2010, għandu għalhekk jiġi emendat kif inhu xieraq biex ikunu introdotti l-kondizzjonijiet għar-residenza u l-kwarantina ta’ qabel l-esportazzjoni kif ukoll ir-rekwiżiti tat-test tal-laboratorju.
               
            
                  (8)
               
               
                  Barra minn hekk, l-Artikolu 5 tar-Regolament (UE) Nru 206/2010 jistipula li fejn it-teħid tal-kampjuni u l-ittestjar ikunu meħtieġa permezz ta’ ċertifikati veterinarji stabbiliti fl-Anness I ta’ dak ir-Regolament, dawn għandhom isiru skont il-protokolli għall-istandardizzazzjoni ta’ materjali u proċeduri għall-ittestjar stabbilit fil-Parti 6 ta’ dan l-Anness. Huwa għalhekk meħtieġ illi tiġi emendata l-Parti 6 tal-Anness I tar-Regolament (UE) Nru 206/2010 sabiex jiżdiedu l-protokoll rilevanti u l-proċedura tal-ittestjar tal-istomatite vesikulari. It-test għandu jitwettaq u jiġi interpretat skont il-protokolli għat-testijiet seroloġiċi għall-istomatite vesikulari stipulata għall-kummerċ internazzjonali fil-Kapitolu 2.1.19 tal-Manwal tat-Testijiet Dijanjostiċi u Vaċċini għall-Annimali Terrestri tal-OIE.
               
            
                  (9)
               
               
                  Ir-Regolament (UE) Nru 206/2010 għandu għalhekk jiġi emendat kif meħtieġ.
               
            
                  (10)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      L-Anness I tar-Regolament (UE) Nru 206/2010 huwa emendat skont l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-4 ta’ Frar 2013.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 139, 30.4.2004, p. 321.
      
         (2)  ĠU L 73, 20.3.2010, p. 1.
      
         ANNESS
         L-Anness I tar-Regolament (UE) Nru 206/2010 huwa emendat kif ġej:
         
                     (1)
                  
                  
                     Fil-Parti 1, tiżdied l-entrata li ġejja għall-Istati Uniti:
                     
                                 “US – L-Istati Uniti
                              
                              
                                 US-0
                              
                              
                                 Il-pajjiż kollu
                              
                              
                                 POR-X
                              
                              
                                 D”
                              
                              
                                  
                              
                           
               
                     (2)
                  
                  
                     Il-Parti 2 hija emendata kif ġej:
                     
                                 (a)
                              
                              
                                 It-test dwar “POR-X” jinbidel b’dan li ġej:
                                 
                                             “ ‘POR-X’
                                          
                                          
                                             :
                                          
                                          
                                             
                                                Mudell ta’ ċertifikat veterinarju għall-annimali porċini domestiċi (Sus scrofa) maħsuba għat-tgħammir u/jew għall-produzzjoni wara l-importazzjoni jew maħsuba għat-tranżitu mill-Unjoni minn pajjiż terz għall-ieħor.”
                                          
                                       
                           
                                 (b)
                              
                              
                                 Fil-lista tal-GS (Garanziji supplimentari), jiżdied it-test li jmiss:
                                 
                                             “ ‘D’
                                          
                                          
                                             :
                                          
                                          
                                             
                                                garanziji fir-rigward tat-test tal-istomatite vesikulari fuq annimali ċċertifikati skont il-mudell taċ-ċertifikat veterinarju POR-X (il-punt II.2.1 (b)).”
                                          
                                       
                           
                                 (c)
                              
                              
                                 Il-mudell taċ-ċertifikat veterinarju “POR-X” qed jinbidel b’dan li ġej:
                                 “Mudell POR-X
                                 
                                 
                                    
                                 Test ta 'immaġni
                                 
                                    Parti I: Dettalji tal-kunsinna mibgħuta
                                    PAJJIŻ
                                    Ċertifikat veterinarju għall-UE
                                    I.1. Kunsinnatur
                                    Isem
                                    Indirizz
                                    Nru tat-Tel.
                                    I.2. Numru ta’ referenza taċ-ċertifikat
                                    I.2.a.
                                    I.3. Awtorità kompetenti ċentrali
                                    I.4. Awtorità kompetenti lokali
                                    I.5. Destinatarju
                                    Isem
                                    Indirizz
                                    Kodiċi postali
                                    Nru tat-Tel.
                                    I.6.
                                    I.7. Pajjiż tal-oriġini
                                    Kodiċi ISO
                                    I.8. Reġjun tal-oriġini
                                    Kodiċi
                                    I.9. Pajjiż tad- destinazzjoni
                                    Kodiċi ISO
                                    I.10. Reġjun tad- destinazzjoni
                                    Kodiċi
                                    I.11. Post tal-oriġini
                                    Isem
                                    Numru tal-approvazzjoni
                                    Indirizz
                                    I.12.
                                    I.13. Post tat-tagħbija
                                    Indirizz
                                    Numru tal-approvazzjoni
                                    I.14. Data tat-tluq
                                    I.15. Mezz tat-trasport
                                    Ajruplan
                                    Vapur
                                    Vagun tal-ferrovija
                                    Vettur tat-triq
                                    Ieħor
                                    Identifikazzjoni
                                    Referenzi dokumentarji
                                    I.16. BIP tad-dħul fl-UE
                                    I.17.
                                    I.18. Deskrizzjoni tal-prodott
                                    I.19. Kodiċi tal-Prodott (Kodiċi HS)
                                    01.03
                                    I.20. Kwantità
                                    I.21.
                                    I.22. Numru ta’ pakketti
                                    I.23. Identifikazzjoni tal-kontenitur/numru tas-siġill
                                    I.24.
                                    I.25. Prodotti ċċertifikati għal:
                                    Tgħammir
                                    I.26.
                                    I.27. Għall-importazzjoni jew għad-dħul fl-UE
                                    I.28. Identifikazzjoni tal-prodotti
                                    Speċi
                                    (isem xjentifiku)
                                    Sistema ta’ identifikazzjoni
                                    Numru tal-identifikazzjoni
                                    Età
                                    Sess
                                 
                                 
                                    
                                 Test ta 'immaġni
                                 
                                    Parti II: Ċertifikazzjoni
                                    PAJJIŻ
                                    Mudell POR-X
                                    II. Tagħrif dwar is-saħħa
                                    II.a. Numru ta’ referenza taċ-ċertifikat
                                    II.b.
                                    II.1. Attestazzjoni tas-Saħħa Pubblika
                                    Jiena, il-veterinarju uffiċjali sottoskritt, b’dan niċċertifika, li l-annimali deskritti f’dan iċ-ċertifikat:
                                    II.1.1. ġejjin minn irżiezet li kienu ħielsa minn kwalunkwe projbizzjoni uffiċjali minħabba raġunijiet ta’ saħħa, għall-aħħar 42 jum fil-każ tal-bruċellożi, għall-aħħar 30 jum fil-każ tal-antraċe u għall-aħħar sitt xhur fil-każ tar-rabja, u, l-annimali ma ġewx f’kuntatt ma’ annimali minn stabbilimenti li ma kinux jissodisfaw dawn il-kundizzjonijiet;
                                    II.1.2. ma rċevewx:
                                    kwalunkwe stilbeni jew sustanzi tirostatiċi,
                                    sustanzi estroġeniċi, androġeniċi, ġestaġeniċi jew β-agonist għal skopijiet li mhux trattamenti terapewtiċi jew żootekniċi (kif definit fid-Direttiva 96/22/KE).
                                    II.2. Ċertifikazzjoni tas-Saħħa tal-Annimali
                                    Jiena, il-veterinarju uffiċjali sottoskritt, b’dan niċċertifika, li l-annimali deskritti hawn fuq jissodisfaw ir-rekwiżiti li ġejjin:
                                    II.2.1. ġejjin minn territorju bil-kodiċi: … (1) li, fid-data tal-ħruġ ta’ dan iċ-ċertifikat:
                                    (2) jew [(a) kien ħieles għal 24 xahar mill-marda tal-ilsien u d-dwiefer, għal 12-il xahar mir-rinderpest, mid-deni Afrikan tal-ħnieżer, mid-deni klassiku tal-ħnieżer, mill-marda vesikulari tal-ħnieżer u mill-eksantema vesikulari, u]
                                    (2) jew [(a) (i) kien ħieles [għal 24 xahar mill-marda tal-ilsien u d-dwiefer] (2), għal 12-il xahar mir-rinderpest, mid-deni Afrikan tal-ħnieżer, mill-eksantema vesikulari, [mid-deni klassiku tal-ħnieżer] (2), u [mill-marda vesikulari tal-ħnieżer] (2) u
                                    (ii) kien meqjus ħieles [mill-marda tal-ilsien u d-dwiefer[mid-deni klassiku tal-ħnieżeru [mill-marda vesikulari tal-ħnieżerminn … (jj/xx/ssss), mingħajr ma’ kien hemm każijiet/tfaqqigħ minn dik id-data, u awtorizzat jesporta dawn l-annimali permezz tar-Regolament tal-Kummissjoni (UE) Nru …/… tal- … (jj/xx/ssss), u]
                                    (2) jew [(b) għal 6 xhur mill-istomatite vesikulari, u]
                                    (2) (9) jew [(b) l-annimali nżammu għal 21 jum, jew mit-twelid jekk ikollhom inqas minn 21 jum fl-età, qabel il-bidu tal-kwarantina ta’ qabel l-esportazzjoni f’razzett li fih l-ebda każ tal-istomatite vesikulari ma ġie rrappurtat uffiċjalment matul dak il-perjodu u matul il-kwarantina ta’ qabel l-esportazzjoni ta’ mhux inqas minn 30 jum qabel l-imbark fi stazzjon tal-kwarantina protett minn insetti vettorjali fejn kienu soġġetti b’riżultat negattiv għal soluzzjoni dilwita tas-serum ta’ 1 fi 32 għal test tan-newtralizzazzjoni tal-virus għall-istomatite vesikulari mwettaq kif imsemmi fil-Parti 6 tal-Anness I tar-Regolament (UE) Nru 206/2010 fuq kampjuni li jittieħdu mill-inqas 21 jum wara l-bidu tal-kwarantina; u]
                                    (c) fejn matul l-aħħar 12-il xahar, ma sar l-ebda tilqim kontra dan il-mard u l-importazzjonijiet ta’ annimali bid-difer mifruq imlaqqma kontra dan il-mard mhumiex awtorizzati;
                                    II.2.2. dawn baqgħu fit-territorju deskritt fil-punt II.2.1 minn twelidhom, jew għallinqas dawn l-aħħar sitt xhur qabel ma ntbagħtu lejn l-Unjoni u bla ma ġew f’kuntatt, fl-aħħar 30 jum, ma’ annimali bid-difer mifruq impurtati;
                                    II.2.3. baqgħu fir-razzett jew l-irziezet deskritt(i) fil-kaxxa ta’ referenza I.11 sa mit-twelid, jew għal mill-inqas 40 jum qabel ma ntbagħtu, u, matul dan il-perjodu, fir-razzett jew l-irziezet u f’żona b’raġġ ta’ 10 km madwar ir-razzett jew l-irziezet tal-oriġini, ma kien hemm l-ebda każ/tfaqqigħ tal-mard imsemmi fil-punt II.2.1;
                                    II.2.4. A mhumiex annimali li se jinqatlu skont programm nazzjonali għall-eradikazzjoni tal-mard, u lanqas ma tlaqqmu kontra l-mard imsemmi fil-punt II.2.1;
                                    (2) (3) [II.2.4. B ġew suġġetti fl-aħħar 30 jum għal test għall-antikorpi tal-marda vesikulari tal-ħnieżer u għal test għall-antikorpi tad-deni klassiku tal-ħnieżer b’riżultati negattivi fiż-żewġ każijiet;]
                                    (2) (4) [II.2.4. C ġew suġġetti f’dawn l-aħħar 30 jum għal buffered Brucella antigen test għall-bruċellożi porċina b’riżultati negattivi;]
                                    II.2.5. ġejjin minn merħliet li mhumiex ristretti taħt il-programm nazzjonali ta’ qerda mill-għeruq tal-bruċellożi;
                                    II.2.6. huma/kienu (2) mibgħuta mir-razzett jew l-irziezet tagħhom tal-oriġini, mingħajr ma għaddew minn ebda suq,
                                    (2) jew [direttament lejn l-Unjoni,]
                                    (2) jew [lejn ċentru ta’ raggruppament awtorizzat uffiċjalment deskritt fil-kaxxa ta’ referenza I.13 li jinsab fit-territorju deskritt fil-punt II.2.1,]
                                 
                                 
                                    
                                 Test ta 'immaġni
                                 
                                    PAJJIŻ
                                    Mudell POR-X
                                    II. Tagħrif dwar is-saħħa
                                    II.a. Numru ta’ referenza taċ-ċertifikat
                                    II.b.
                                    u, sakemm intbagħtu lejn l-Unjoni:
                                    (a) ma ġewx f’kuntatt ma’ annimali oħra bid-difer mifruq li mhumiex konformi mal-istess rekwiżiti tas-saħħa kif deskritti f’dan iċ-ċertifikat, u
                                    (b) ma kienu fl-ebda post fejn fih, jew madwaru f’raġġ ta’ 10 km, matul l-40 jum ta’ qabel, kien hemm każ/tifqigħa ta’ kwalunkwe marda msemmija fil-punt II.2.1 u
                                    (c) fil-każ li l-pajjiż ma kienx ħieles għal 6 xhur mill-istomatite vesikulari, dawn kienu ttrasportati sal-post tat-tagħbija mħarsa minn insetti vettorjali;
                                    II.2.7. kwalunkwe vettura tat-trasport jew kontejner li tgħabbew fiha, tnaddfet u ġiet iddiżinfettata qabel it-tagħbija b’diżinfettant awtorizzat uffiċjalment;
                                    II.2.8. ġew eżaminati minn veterinarju uffiċjali fi żmien 24 siegħa mit-tagħbija u ma wrew l-ebda sinjal kliniku ta’ mard;
                                    II.2.9. dawn tgħabbew biex jintbagħtu lejn l-Unjoni fi … (jj/xx/ssss) (5) fil-mezzi tat-trasport deskritti fil-kaxxa ta’ referenza I.15 li tnaddfu u kienu ddiżinfettati qabel it-tagħbija b’diżinfettant awtorizzat uffiċjalment u huma mibnija b’tali mod li l-ħmieġ, l-awrina, l-imfierex jew l-għalf ma jkunux jistgħu jnixxu jew jaqgħu barra mill-vettura jew mill-kontejner waqt it-trasportazzjoni.
                                    II.3. Attestazzjoni tat-trasport tal-annimali
                                    Jiena, il-veterinarju uffiċjali sottoskritt, b’dan niċċertifika, li l-annimali deskritti aktar ‘il fuq ġew ittrattati qabel u waqt it-tagħbija skont id-dispożizzjonijiet rilevanti tar-Regolament (KE) Nru 1/2005, b’mod partikolari fejn jikkonċerna l-ilma u l-għalf, u huma f’kundizzjoni tajba għat-trasport maħsub.
                                    (2) (6) [II.4. Rekwiżiti speċifiċi
                                    II.4.1. il-marda ta’ Aujeszky għandha tiġi nnotifikata fil-pajjiż imsemmi fil-kaxxa ta’ referenza I.7;
                                    II.4.2. skont l-informazzjoni uffiċjali, ma kienet irreġistrata l-ebda evidenza klinika, patoloġika jew seroloġika tal-marda ta’ Aujeszky għall-aħħar 12-il xahar fl-irziezet tal-oriġini msemmi(ja) fil-kaxxa ta’ referenza I.11., u f’dawk l-istabbilimenti li jinsabu fil-qrib tiegħu(tagħhom) f’distanza ta’ 5 km;
                                    II.4.3. l-annimali msemmija fil-kaxxa bin-numru ta’ referenza I.28:
                                    (a) qabel ma ntbagħtu għall-esportazzjoni, baqgħu minn twelidhom fl-istabbiliment(i) tal-oriġini msemmija fil-kaxxa ta’ referenza I.11. jew baqgħu f’dan (dawn) l-irziezet għall-aħħar 3 xhur u f’oħrajn bi stat ekwivalenti sa mit-twelid,
                                    (b) ġew iżolati f’akkomodazzjoni approvata mill-awtorità kompetenti għall-aħħar 30 jum immedjatament qabel ma ntbagħtu għall-esportazzjoni, mingħajr kuntatt dirett jew indirett ma’ annimali Suidae oħra,
                                    (c) kienu suġġetti għal test ELISA għall-preżenza tal-Ig (7) fuq seri li ttieħdu mill-inqas 21 jum wara li ġew iżolati, b’riżultati negattivi; u, l-annimali kollha f’iżolament ukoll irriżultaw li kienu negattivi għal dan it-test, u
                                    (d) ma tlaqqmux kontra l-marda ta’ Aujeszky u ma kinux f’kuntatt ma’ annimali mlaqqma, u l-merħla tal-oriġini ma tlaqqmitx matul it-12-il xahar ta’ qabel.]
                                    (2) (8) [II.4.4. … (rekwiżiti u/jew testijiet oħra) …]
                                    Noti
                                    Dan iċ-ċertifikat huwa maħsub għal annimali porċini domestiċi ħajjin (Sus scrofa) maħsuba għat-tgħammir jew għall-produzzjoni.
                                    Wara l-importazzjoni, l-annimali għandhom jittieħdu mingħajr dewmien lejn ir-razzett tad-destinazzjoni fejn għandhom jibqgħu hemm għal perjodu minimu ta’ 30 jum qabel ċaqliq ieħor barra r-razzett, ħlief fil-każ ta’ annimali mibgħuta direttament lejn biċċerija jew ta’ annimali li jagħmlu tranżitu fl-Unjoni minn pajjiż terz għal pajjiż terz ieħor.
                                    Parti I:
                                    Ir-referenza tal-kaxxa I.8: Agħti l-kodiċi tat-territorju kif tidher fil-Parti 1 tal-Anness I tar-Regolament (UE) Nru 206/2010.
                                    Ir-referenza tal-kaxxa I.13: Iċ-ċentru ta’ raggruppament, jekk ikun hemm, għandu jissodisfa l-kundizzjonijiet għall-approvazzjoni tiegħu, kif stabbilit fil-Parti 5 tal-Anness I tar-Regolament (UE) Nru 206/2010.
                                 
                                 
                                    
                                 Test ta 'immaġni
                                 
                                    PAJJIŻ
                                    Mudell POR-X
                                    II. Tagħrif dwar is-saħħa
                                    II.a. Numru ta’ referenza taċ-ċertifikat
                                    II.b.
                                    Ir-referenza tal-kaxxa I.15: Għandu jingħata n-numru tar-reġistrazzjoni (vaguni tal-ferrovija jew kontejner u trakkijiet), in-numru tat-titjira (ajruplan) jew l-isem (tal-vapur). Fil-każ ta’ ħatt u tagħbija mill-ġdid, il-kunsinnatur għandu jinforma lill-BIP bid-dħul fl-Unjoni.
                                    Ir-referenza tal-kaxxa I.23: Fil-każ ta’ kontejners jew kaxex, għandu jiġi inkluż in-numru tal-kontejner u n-numru tas-siġill (fejn applikabbli).
                                    Ir-referenza tal-kaxxa I.28: Is-sistema ta’ identifikazzjoni: l-annimali għandu jkollhom:
                                    Numru individwali li jippermetti t-traċċar tal-post tal-oriġini tagħhom. Tkun speċifikata s-sistema ta’ identifikazzjoni (jiġifieri tikketta, tatwaġġi, ħruq fuq il-ġilda, ċippa, transponder).
                                    Tikketta tal-widnejn li tinkludi l-kodiċi ISO tal-pajjiż esportatur. Numru individwali li jippermetti t-traċċar tal-post tal-oriġini tagħhom.
                                    Ir-referenza tal-kaxxa I.28: Età: Xhur.
                                    Ir-referenza tal-kaxxa I.28: Sess (M = maskil, F = femminili, K = ikkastrat).
                                    Parti II:
                                    (1) Il-kodiċi tat-territorju kif jidher fil-Parti 1 tal-Anness I tar-Regolament (UE) Nru 206/2010.
                                    (2) Żomm skont il-każ.
                                    (3) Għandhom jingħataw il-garanziji supplimentari meta jintalbu fil-kolonna 5 “SG” tal-Parti 1 tal-Anness I tar-Regolament (UE) Nru 206/2010, bl-annotazzjoni “B”.
                                    (4) Garanziji supplimentari li għandhom jiġu ppreżentati meta jintalbu fil-kolonna 5 “SG” tal-Parti 1 tal-Anness I tar-Regolament (UE) Nru 206/2010, bl-annotazzjoni “C”.
                                    (5) Data tat-tagħbija. L-importazzjonijiet ta’ dawn l-annimali ma għandhomx jiġu permessi meta l-annimali jkunu tgħabbew jew qabel id-data tal-awtorizzazzjoni għall-esportazzjoni lejn l-Unjoni tal-pajjiż terz, it-territorju msemmi fil-Kaxxi I.7 u I.8 jew parti minnu, jew matul perjodu fejn ġew adottati miżuri restrittivi mill-Unjoni kontra l-importazzjonijiet ta’ dawn l-annimali minn dan il-pajjiż terz, it-territorju jew parti minnu.
                                    (6) Meta rikjest mill-Istat Membru tal-UE tad-destinazzjoni jew mill-Iżvizzera, skont id-Deċiżjoni 2008/185/KE, u skont il-Ftehim bejn il-Komunità u l-Konfederazzjoni Żvizzera dwar il-Kummerċ bi Prodotti Agrikoli, (ĠU L 114, 30.4.2002, p. 132.) ħlief għal dawk il-pajjiżi b’“IX” fil-kolonna 6 “Kondizzjonijiet speċifiċi” tal-Parti 1 tal-Anness I tar-Regolament (UE) Nru 206/2010.
                                    (7) Għandhom jitwettqu skont l-istandards stabbiliti fl-Anness III tad-Deċiżjoni 2008/185/KE. Fil-każ ta’ ħnieżer li għandhom iktar minn 4 xhur, it-test użat għandu jkun dak tal-virus sħiħ ELISA.
                                    (8) Rekwiżiti oħra rikjesti mill-Finlandja dwar il-gastro-enterite li tittieħed.
                                    (9) Garanziji supplimentari li għandhom jingħataw meta jintalbu fil-kolonna 5 “SG” tal-Parti 1 tal-Anness I tar-Regolament (UE) Nru 206/2010, bl-annotazzjoni “D”.
                                    Veterinarju uffiċjali
                                    Isem (b’ittri kapitali):
                                    Kwalifika u titlu:
                                    Data:
                                    Firma:”
                                    Timbru:
                                 
                              
                           
               
                     (3)
                  
                  
                     Fil-Parti 6, jiżdied il-punt li ġej:
                     “Stomatite vesikulari (VS)
                     
                     It-test tan-newtralizzazzjoni tal-vajrus (VN) għandu jsir skont il-protokolli għall-ittestjar għall-istomatite vesikulari stabbiliti fil-Kapitolu 2.1.19 tal-Manwal tat-Testijiet Dijanjostiċi u Vaċċini għall-Annimali Terrestri tal-OIE.
                     Is-sera li tipprevjeni l-effett ċitopatiku (CPE) b’dilwiz’zjonijiet ta’ 1 fi 32 jew aktar għandha tiġi kkunsidrata li fiha l-antikorpi għall-vajrus tal-istomatite vesikulari tal-ħnieżer.”